പിസ് ബാഡൈൽ

പിസ് ബാഡൈൽ 3,308 മീറ്റർ ഉയരത്തിൽ ബ്രിഗാഗ്ലിയ പർവ്വതനിരയിൽ, സ്വിസ് പ്രവിശ്യയായ ഗ്രൗബൻഡനും ഇറ്റാലിയൻ പ്രദേശമായ ലൊംബാർഡിക്കും ഇടയിലായി സ്ഥിതിചെയ്യുന്ന ഒരു പർവ്വതമാണ്.   

പിസ് ബാഡൈലിലേയ്ക്കുള്ള ആദ്യ ആരോഹണം നടത്തിയത് ഡബ്ല്യ. എ. ബി. കൂളിഡ്ജും അദ്ധേഹത്തിൻറെ വഴികാട്ടികളായ ഫ്രാൻകോസിസ് ഡെവോസ്സൗണ്ടും ഹെൻട്രി ഡെവോസ്സൗണ്ടുമായി ചേർന്ന് 27 ജൂലൈ 1867 ന് ആയിരുന്നു.Collomb, Robin, Bregaglia West, Goring: West Col Productions, 1988 1860 കളിലെ ഡി‌ഡബ്ല്യു ഫ്രെഷ്‌ഫീൽഡിന്റെ രചനകളിൽ നിന്ന് ബ്രിട്ടീഷ് ആൽപിനിസ്റ്റുകളുടെ ശ്രദ്ധയിൽപ്പെട്ടതാണ് ഈ പർവ്വതം. പിസ് ബാഡൈലിനും പിസ് സെംഗലോയ്ക്കും 'ഗ്രേ ട്വിൻസ്' എന്ന പേര് നൽകിയ അദ്ദേഹം 1866 ൽ പിസ് സെംഗലോയിലേയ്ക്കുള്ള ആദ്യ ആരോഹണം നടത്തി.Engel, Claire, Mountaineering in the Alps, London: George Allen and Unwin, 1971 

പിസ് ബാഡൈലിലെ രണ്ട് ക്ലാസിക് റൂട്ടുകളാണ് നോർത്ത് റിഡ്ജ്, വടക്ക്-കിഴക്ക് മുഖത്തെ കാസിൻ റൂട്ട് എന്നിവ.1892-ൽ സ്വിസ് ഗൈഡ് ക്രിസ്റ്റ്യൻ ക്ലക്കറാണ് നോർത്ത് റിഡ്ജ്  അഥവാ ബാഡിലകാന്തെ ആദ്യമായി ഒറ്റയ്ക്ക് ദർ‌ശിച്ചത് (ക്ലക്കർ പിന്നീട് ബാഡൈലിന്റെ പടിഞ്ഞാറ്-തെക്കു-പടിഞ്ഞാറൻ പർവത ശിഖരത്തിലേയ്ക്കുള്ള ആദ്യത്തെ ആരോഹണം ആന്റൺ വോൺ റിഡ്‌ജെവ്സ്കി, എം. ബാർബറിയ എന്നിവരോടൊപ്പം 1897 ജൂൺ 14 ൽ നടത്തി). 1911 ൽ ഇറ്റാലിയൻ പർവ്വതാരോഹകർ നടത്തിയ നിരവധി പരാജയ ശ്രമങ്ങൾക്ക് ശേഷം,  ഒടുവിൽ 1923 ഓഗസ്റ്റ് 4 ന് പർവ്വതാരോഹകനായ ആൽഫ്രഡ് സർച്ചർ തൻറെ ഗൈഡായിരുന്ന വാൾട്ടർ റിഷിനോടൊപ്പം നടത്തിയ ഉദ്യമത്തിൽ പർവ്വതശിഖരം (IV, V- ന്റെ ഒരു പിച്ച്) കീഴടക്കപ്പെട്ടു. എഫ്. എൽസയും ആൻഡ്രെ റോച്ചും രണ്ടാമത്തെ കയറ്റത്തിൽ (1926 ജൂലൈ 18) പർവ്വത ശിഖരത്തിലേയ്ക്ക് കൂടുതൽ നേർരേഖയിലുള്ള ഒരു വഴി കണ്ടെത്തിയിരുന്നു.Collomb, Robin, Bregaglia West, Goring: West Col Productions, 1988 

വടക്കുകിഴക്കൻ മുഖത്തെ ഏറ്റവും ജനപ്രിയമായ റൂട്ട് കാസിൻ റൂട്ട് (V + / A0 അല്ലെങ്കിൽ VI +) ആണ്. വി. റാട്ടി, ജി. എസ്പോസിറ്റോ എന്നിവരോടൊത്ത് കോമോ ടീമിലെ മരിയോ മൊൾട്ടെനി, ഗ്യൂസെപ്പെ വാൽസെച്ചി എന്നിവരുമായി 1937 ജൂലൈ 14-16 ന് നടത്തിയ സംയുക്ത ഉദ്യമത്തിലെ റിക്കാർഡോ കാസിന്റെ ആദ്യ ആരോഹണത്തിനുശേഷമാണ് ഇത് അങ്ങനെ അറിയപ്പെടുന്നത്. കാസിനും സംഘവും കയറ്റം ആരംഭിക്കുമ്പോൾ ഇതിനകം പർവ്വതമുഖത്തു നിലയുറപ്പിച്ചിരുന്ന മൊൾട്ടെനി, വാൽസെച്ചി എന്നിവരുടെ അടുത്തേയ്ക്ക് മലകയറ്റക്കാരുടെ സംഘം പിന്നീട് ഒത്തുചേരുകയായിരുന്നു. ഈ പ്രസിദ്ധമായ ആൽപൈൻ ഇതിഹാസത്തിൽ, മൊൾട്ടെനി ഉച്ചകോടിയിലെ ക്ഷീണവും മോശമായ ശാരീരികാവസ്ഥയും മൂലം മരിക്കുകയും അതേസമയം വാൽസെച്ചി തന്റെ കുടിലിൽ എത്തുന്നതിനു തൊട്ടുമുമ്പ് തെക്കൻ മലനിരകളിലൂടെ ഇറങ്ങുമ്പോഴും മരണമടഞ്ഞു.Collomb, Robin, Bregaglia West, Goring: West Col Productions, 1988

ബാഡൈൽ എന്ന പേരിന്റെ അർത്ഥം സ്പേഡ് അല്ലെങ്കിൽ കൈക്കോട്ട് എന്നാണ് (വാൽ ബ്രെഗാഗ്ലിയയിൽ നിന്ന് നോക്കുമ്പോൾ പർവതത്തിന്റെ രൂപത്തിൽ നിന്ന് ഉണ്ടാകുന്നത്). 

 കുടിലുകൾ 

 ജിയാനെറ്റി കുടിൽ (2,534 മീ) 
 സാസ്‌ക് ഫ്യൂറോ ഹട്ട് (1,904 മീ) 
 സിയോറ ഹട്ട് (2,118 മീ) 

 അവലംബം 

 പുറത്തേക്കുള്ള കണ്ണികൾ 

 സമ്മിറ്റ്പോസ്റ്റിലെ പിസ് ബാഡൈൽ 
 ഹിക്കറിലെ പിസ് ബാഡിലി 
 1961 ൽ പിസ് ബാഡിലെയുടെ വടക്കുകിഴക്കൻ മുഖം കയറിയതിന്റെ വിവരണം 
വർഗ്ഗം:സ്വിറ്റ്സർലാൻഡിലെ പർവ്വതങ്ങൾ
വർഗ്ഗം:ആൽപ്സിലെ പർവ്വതങ്ങൾ
വർഗ്ഗം:Coordinates on Wikidata